1939

1939. aasta (MCMXXXIX) oli 20. sajandi 39. aasta.

 Sündmused maailmas 

 Jaanuar 

 Veebruar 
 18. veebruar – Adolf Hitler näitas saksa rahvale uut rahvaautot.

 Märts 
 28. märts – Hispaania kodusõda: Francisco Franco juhitavad rahvuslaste väed vallutasid Madridi.

 Aprill 

 ...

 Mai 

22.–24. mai – John F. Kennedy külastas Eestit.

 Juuni 

 ...

 Juuli 

 ...

 August 
2. august – Albert Einstein tegi USA presidendile Franklin Delano Rooseveltile kirja teel ettepaneku tuumauurimisprogrammi käivitamiseks.
23. august – Saksamaa sõlmis Nõukogude Liiduga mittekallaletungilepingu (Molotovi-Ribbentropi pakt salajase lisaprotokolliga).
30. august – Poolas algas mobilisatsioon.

 September 
1. september – Saksamaa kallaletungiga Poolale algas Teine maailmasõda.
3. september – Prantsusmaa, Austraalia ja Suurbritannia kuulutasid sõja Saksamaale. 
5. september – Ameerika Ühendriigid deklareerisid oma neutraalsust sõjas. 
6. september – Lõuna-Aafrika Vabariik kuulutas sõja Saksamaale. 
10. september – Kanada kuulutas sõja Saksamaale. 
17. september – NSV Liidu kallaletung Poolale: Nõukogude Liit tungis Ida-Poolasse.
28. september – Poola pealinn Varssavi alistus Saksamaa vägedele.
28. september – sõlmiti Saksamaa ja Nõukogude Liidu vaheline piiri- ja sõpruse leping (lisaprotokolliga).
 28. september – sõlmiti Eesti Vabariigi ja NSV Liidu vaheline vastastikuse abistamise pakt (nn. baaside leping)

 Oktoober 
 5. oktoober – sõlmiti vastastikuse abistamise leping Läti ja Nõukogude Liidu vahel
 11. oktoober – Albert Einstein ja teised USA teadlased informeerisid USA presidenti Franklin Delano Roosevelti võimalusest töötada välja aatomipomm.
 15. oktoober – Inglismaa, Prantsusmaa ja NSV Liidu poolne Saksamaa Kolmanda Riigi vastase salapakti sõlmimine
 18. oktoober – algas Punaarmee väeosade toomine Eestis asuvatesse baasidesse.
 18. oktoober – Tallinnast lahkusid esimesed baltisakslased.

 November 
30. november – algas Soome Talvesõda.

 Detsember 
14. detsember – NSV Liit heideti Soome ründamise eest Rahvasteliidust välja. 
15. detsember – USA linnas Atlantas esilinastus Margaret Mitchelli romaani põhjal loodud film "Tuulest viidud".
17. detsember – Uruguay rannikul lasi meeskond põhja Saksamaa soomuslaeva Admiral Graf Spee, et vältida selle sattumist Teises maailmasõjas brittide kätte.
27. detsember – maavärinas Ida-Türgis hukkus umbes 100 000 inimest.

 Sündmused Eestis 

 20. jaanuar – Eesti maadluskoondis kaotas Berliinis maadlusmaavõistluses Saksamaale tulemusega 3:4.
 20. jaanuar – Eesti jäähokikoondis kaotas Helsingis jäähokis Soomele 1:9. 
24. jaanuar – Eesti jäähokikoondis tegi esimese (senini ka viimane) turnee Rootsi, kus võideti kõik kolm Rootsi jäähokiklubi meeskonda.
 25. jaanuar – Kodanliku Õhukaitse Nõukogu pidas oma esimese koosoleku.
 22.–29. jaanuar – Põllutöökoja ja Eesti Seakasvatajate Seltsi korraldusel peeti Seakasvatuse nädal.
 29.–31. jaanuar – Soome kodanliku õhukaitse juht Aarne Sihvo külastas Eestit.
29. jaanuar – Helsingis tähistati Eesti Vabadussõjas osalenud Soome vabatahtlike lahingusse asumise 20. aastapäeva.
 2. veebruar – president Konstantin Pätsile esitas oma volitused Šveitsi saadik Karl Egger.
 5. veebruar – Riias lõppesid Euroopa meistrivõistlused kiiruisutamises. Eestlastena võttis ainsana osa Leopold Reivart, kes sai mitmevõistluses 19. koha.
 5. veebruar – toimus Oslo poksiturniir, kus eestlastest võitsid Karl Käbi ja Harald Kanepi.
 19. veebruar – lõppesid Zakopane suusatamise maailmameistrivõistlused, kus eestlasi rahapuuduse tõttu ei osalenud.
21. veebruar – asutati Eesti lennuliinide aktsiaselts Ago.
 25. veebruar – Eesti malemeeskond võitis Riias Lätit 10,5:5,5.
 25. veebruar – vehklemisvõistlused Tallinnas, kus Tallinna vehklejad võitsid Riia vehklejaid 17:15.
 26. veebruar – Tamperes toimus Eesti-Soome esimene tõstmise maavõitlus, mille võitis Soome 3:2.
 28. veebruar – Talispordiliidu otsusel jäid ära Eesti Talimängud, põhjuseks toodi vähene lumi. Ühtlasi otsustas liit Eestist saata 1940. aasta Sankt Moritzi taliolümpiale 6 suusatajat, 1 ilu- ja kiiruisutaja ning jäähokikoondis.
 2. märts – Eesti malemeeskond võitis Kaunases Leedut 10:6.
 3. märts – Rahvusvaheline Laskurliit tegi Eesti Laskurliidule ettepaneku korraldada Eestis kas 1941. või 1943. aasta maailmameistrivõistlused.
 5. märts – toimus Eesti Olümpiakomitee koosolek, kus otsustati, et 1940. aasta olümpiamängudeks toetataks enim kerge- ja raskejõustiklasi ning jalgpallureid.
6. märts – Draamateater omandas Tallinna Saksa Teatri hoone.
 12. märts – kuulitõukaja Aleksander Kreek osales esimest korda Berliini Deutschlandhalle staadioni sisevõistlustel ja sai 2. koha.
 17. märts – Tallinnas Ülemiste järvel algasid jääpurjetamise mitteametlikud Euroopa meistrivõistlused.
 1. aprill – vallareformi käigus kaotati kõik olemasolevad vallad ja moodustati 248 uut valda.
 5. aprill – siseminister Richard Veermaa kinnitas Vabatahtliku Kodanliku Õhukaitse liikme- ja kinnisvaramärgi statuudi.
 18. aprill – välisminister Karl Selter nimetas Lars Berentseni Eesti aukonsuliks Stavangeri ja Einar Qvigstadi aukonsuliks Narvikisse.
 23. aprill – Dublinis lõppesid Euroopa meistrivõistlused poksis, kus eestlaste parim, Anton Raadik, tuli Euroopa meistriks.
 27. aprill – Paul Keres võitis Margate'i rahvusvahelise maleturniiri.
 28. aprill – Oslos lõppesid Euroopa meistrivõistlused Kreeka-Rooma maadluses.
24. mai – Petseri suurtulekahjus hävis 212 elumaja; hukkunuid oli 9 ja koduta jäi 1500 inimest.
 28. mai – Kaunases lõppesid Euroopa meistrivõistlused korvpallis, kus Eesti jäi viiendaks.
 29. mai – Eestis toimus autode ja mootorrataste esimene kolmepäevasõit. Võistlus algas Tallinnast kulges läbi kõikide Mandri-Eesti linnade ja lõppes taas Tallinnas; kokku 1224 km. Võistluse võitis Ernst Unter oma Fordiga .
 7. juuni – Eesti ja Läti välisministrid kirjutasid Berliinis alla mittekallaletungilepingule Saksamaaga (Eesti-Saksa mittekallaletungileping).
 9. juuni – president Konstantin Päts kinnitas Teodor Lippmaa Eesti Teaduste Akadeemia liikmeks.
 12. juuni – Eesti jalgpallimeistriks tuli viiendat aastat järjest Tallinna JS Estonia.
16. juuni – Tallinnas avati II Eesti Mängud.
 18. juuni – lõppesid kolm päeva kestnud II Eesti Mängud.
 20. juuni – president Konstantin Pätsile esitasid oma volitused Rumeenia saadik Georg Lecca ja Jaapani saadik Shojiro Ohtaka.
21. juuni – Pärnus algasid kuurortlinna 100. aastapäeva tähistamise üritused.
 25. juuni – Tahkurannas avati Konstantin Pätsi ausammas.
 29. juuni – Ants Saar püstitas purilennukil Eesti kestvuslennurekordi: 11 tundi 46 minutit.
 29. juuni – Tallinnas toimus Eesti-Saksamaa maavõistlus jalgpallis, kus Eesti kaotas 0:2.
 30. juuni – Šveitsis Luzernis algasid 32. maailmameistrivõistlused laskmises, kus Eesti 22-liikmeline koondis võitis.
 12. juuli – Tallinna saabus sõprusvisiidile Saksa Riigi sõjalaevastiku raskeristleja Admiral Hipper, laev lahkus Tallinnast 17. juulil
Juulis Luzernis toimunud laskmise MM-il võitis Eesti palju auhinnalisi kohti
 20.–21. august – president Konstantin Päts külastas Saaremaad.
 25. august – avati Tallinna loomaaed.
 28. august – Konstantin Päts ja Jaan Tõnisson valiti Tartu aukodanikeks.
3. september – Tartu põllumajandus- ja tööstusnäituse raames avati president Konstantin Pätsi osavõtul Vanemuise uus teatrisaal.
 3. september – saadikuks nimetatud praost Jaan Lattik pidas Viljandi Pauluse kirikus lahkumisjumalateenistuse.
 8. september – Vabariigi President pikendas kaitseseisukorda ühe aasta võrra.
14. september – Tallinna sadamasse sisenes väidetavalt mootorrikke tõttu Poola allveelaev Orzel, mis seaduse järgi interneeriti.
18. september – Poola allveelaev Orzel põgenes Tallinna sadamast (Orzełi juhtum).
20. september – Tallinnas avati ratsutajate siseareen Tondi maneež.
21. september – loodi Eesti lennuliinide aktsiaselts Ago, mis pidi sügisel alustama lende Tallinna-Helsingi ja Tallinna-Stockholmi vahel.
24. september – Eesti välisminister Karl Selter kohtus kell 21 Kremlis Vjatšeslav Molotoviga, kes esitas nõudmise Nõukogude sõjaväebaaside loomiseks Eestis. Keeldumise korral ähvardati kasutada sõjalist jõudu.
25. september – Nõukogude Liit alustas luurelende Eesti kohal, et aerofotode ja vaatluse teel kindlaks teha, kas Eesti mobiliseerub. 
26. september – Riigikogu Riigivolikogu ja Riiginõukogu välis- ja riigikaitse komisjoni ühisel koosolekul arutati Nõukogude Liidu nõudmisi vastastikuse abistamise lepingu (baaside lepingu) sõlmimiseks. Komisjon nõustus astuma läbirääkimistesse ja võimalusel sõlmima leping
28. september – sõlmiti vastastikuse abistamise (ehk nn baaside) leping Eesti Vabariigi ja Nõukogude Liidu vahel.
 4. oktoober – Kaarel Eenpalu valitsus esitas lahkumispalve.
7. oktoober – Tallinnas avalikustati Adolf Hitleri teade baltisakslaste kodumaale kutsumisest. Sel päeval jõuavad Eestisse ka ümberasujate viimiseks esimesed laevad.
 12. oktoober – Jüri Uluotsa valitsus astus ametisse.
 13. oktoober – asutati Saare prefektuur.
 18. oktoober – Tallinnast lahkusid esimesed baltisaksa ümberasujad. Algas Punaarmee vägede sissemarss Eestisse.
 7. november – Eestis tähistati esimest korda ametlikult Oktoobrirevolutsiooni aastapäeva aktusega Estonia kontserdisaalis.
2. detsember – Eesti saadik Aleksander Warma esitas oma volitused Soome presidendile Kyösti Kalliole.
 7. detsember – president Konstantin Päts kuulutas välja raviasutiste ja laboratooriumide seaduse.
 11. detsember – NSV Liidu allveelaev uputas Eesti auriku Kassari.
 14. detsember – Eesti saadik Johannes Markus esitas oma volitused Ungari riigihoidjale Miklos Horthyle.
 19. detsember – Eesti saadik Rudolf Möllerson esitas oma volitused Saksa riigikantsler Adolf Hitlerile.
20. detsember – Eesti Evangeeliumi Luteriusu Kiriku uueks piiskopiks sai Johan Kõpp.

 Sündinud 

15. veebruar – Jüri Garšnek, eesti filmioperaator
8. märts – Lidija Skoblikova, Nõukogude Liidu kiiruisutaja
31. märts – Zviad Gamsahhurdia, Gruusia teadlane, kirjanik ja poliitik 
7. aprill – Francis Ford Coppola, ameerika filmilavastaja
8. aprill – Ago-Endrik Kerge, eesti lavastaja ja näitleja
16. aprill – Ülo Jaaksoo, eesti informaatikateadlane
25. mai – Ian McKellen, Suurbritannia näitleja
23. juuli – Raine Karp, eesti arhitekt
29. oktoober – Toomas Paul, eesti vaimulik, teoloog ning kiriku- ja kultuuriloolane 
26. november – Tina Turner, ameerika laulja ja näitleja

 Surnud 

28. jaanuar – William Butler Yeats, iiri kirjanik 
21. märts – Evald Aav, eesti helilooja ja koorijuht
11. aprill – S. S. Van Dine, ameerika ajakirjanik, kunstikriitik ja kirjanik
23. september – Sigmund Freud, Austria psühhiaater 
23. detsember – Anton Fokker, hollandi-ameerika lennukitööstur

 Nobeli auhinnad 
füüsika – Ernest Orlando Lawrence
keemia – Adolf Friedrich Johann Butenandt ja Leopold Ruzicka
meditsiin – Gerhard Domagk
kirjandus – Frans Eemil Sillanpää
rahu – auhinda välja ei antud

 Viited 

 Välislingid 
Eesti Kroonika 1939

Kategooria:1939